רן גואטה

רן גואטה (נולד ב-1 באוגוסט 1974) הוא מנהל תיאטרון, שחקן ויוצר ישראלי. כיהן כמנכ"ל תיאטרון הקאמרי בשנים 2018 עד 2022, כמנכ"ל תיאטרון אורנה פורת לילדים ולנוער בשנים 2007 עד 2018 ושוב החל מ-2024, וכמנכ"ל תיאטרון גבעתיים בשנים 2003 עד 2007.

 ביוגרפיה 
גואטה נולד וגדל בשכונת יפו ד', להוריו ויקטור ונורית גואטה, והוא השני מבין חמישה ילדים. למד בבית הספר "גבעת התמרים" ביפו. בגיל 10 התקבל לבית הספר לאמנויות בתל אביב, ובהמשך למד בבית הספר הארצי לאמנויות ע"ש תלמה ילין.

במהלך לימודיו השתתף בתוכניות טלוויזיה, בהן "תופסים ראש", "קריאת כיוון", "תוססס" ו"לא כולל שירות". שירת בצה"ל כלוחם בגדוד רותם של חטיבת גבעתי, שירת בלבנון ובעזה, וסיים את שירותו כמדריך מפקדים בביסל"ח. לאחר שירותו הצבאי למד בסטודיו למשחק ע"ש ניסן נתיב.

 קריירת ניהול 

לאחר סיום לימודיו ניהל את הצגת הפרינג' "שמן על בד" מאת ובבימוי רוני סיני, שעלתה בצוותא והוצגה בפסטיבלים שונים ובמסגרות הפרינג', וזכתה בפרס התיאטרון הישראלי להצגת הפרינג' הטובה ביותר.

בשנת 1999 מונה למנהל תיאטרון הפרינג' בבית ציוני אמריקה. במסגרת תפקידו עסק גם בניהול, שיווק, פרסום, יחסי ציבור ומכירות. בתקופתו גדל מספר ההפקות והוצגו כ-12 הצגות שונות בשנה.

בשנת 2003 מונה למנכ"ל תיאטרון גבעתיים. בתפקידו יזם פסטיבלים ואירועי תרבות, בהם פסטיבל הבלוז, פסטיבל הג'אז, פסטיבל רוחניות ופסטיבל הצגות לילדים. כמו כן פיתח פעילות בינלאומית, והתקיימו בתיאטרון מופעים והפקות ממדינות שונות, בהן צ'כיה, ספרד, צרפת, סין, יפן, רומניה וניגריה.

בשנת 2007 מונה למנכ"ל תיאטרון אורנה פורת לילדים ולנוער. בתקופת כהונתו הוגדל המחזור הכספי של התיאטרון, הורחבה פעילות ההרצה והוגדל מספר המנויים. יחד עם המנהל האמנותי יאקי מחרז יזם את הקמת "פסטיבל ירון" להצגות ילדים בסוזן דלל, על שם הצנחן ירון ירושלמי. הפסטיבל מתקיים פעמיים בשנה ומארח אלפי צופים בכל מחזור. בנוסף, הורחב מערך סדנאות התיאטרון לילדים ולנוער, ממספר מצומצם של קבוצות לשורת קבוצות הפועלות בערים שונות ברחבי הארץ.

באפריל 2018 מונה למנכ"ל תיאטרון הקאמרי. בתקופת מגפת הקורונה, עם סגירת התיאטרון, היה שותף לפעילות פורום מוסדות התרבות מול משרד האוצר, שהובילה להקצאת סיוע ייעודי למוסדות התרבות. במקביל הוקמה קרן סיוע לעובדי ושחקני הקאמרי בשיתוף קרן תל אביב לפיתוח וארגון "לתת" בתקופתו יזם הקאמרי את מיזם "לייט נייט" לקהל צעיר, וכן הוקמה קבוצת הצעירים של התיאטרון. כמו כן נוסד פרס מפעל חיים שנתי לאמנים, בתרומת עמי וליזיקה שגיא.

בשנת 2022 סיים את כהונתו בקאמרי ומונה למנהל מוזיאוני רמת גן, בהם מוזיאון רמת גן לאמנות ישראלית, המוזיאון לאמנות רוסית, בית כהנא, בית רפפורט ובית קונסטנט. בתקופתו הוסר חרם אמנים ממוזיאון רמת גן לאמנות ישראלית לאחר תהליך הידברות עם גורמי האמנות והעירייה. בהמשך מונה גם למנהל אולמות התרבות העירוניים, בהם תיאטרון רמת גן, תיאטרון ראסל ותיאטרון יהלום, והוקם בעיר מפעל מנויים ופסטיבל להצגות ילדים.

ביוני 2024 חזר לכהן כמנכ"ל תיאטרון אורנה פורת לילדים ולנוער.

 קריירת משחק 

גואטה השתתף בפרסומת לבירה גולדסטאר לצד הדוגמנית קלאודיה שיפר. עסק בדיבוב לסדרות ילדים, בהן "צבי הנינג'ה" (דמותו של מיכלאנג'לו), "בולי איש השלג", וכן דיבוב דמויות בסדרות "מאריו ולואיג'י". במקביל שיחק בהצגות ילדים, נוער ותיאטרון פרינג'.

 פילמוגרפיה 

 שנה  סוג  שם ההפקה  תפקיד / דמויות  סוג מדיה 1990  דיבוב  לוני טונס פורקי פיג, סילבסטר, רוקי, טאז, מרווין, דמויות שונות  סדרת אנימציה 1990  דיבוב  עוגי דוגי עוגי  סדרת אנימציה 1990  דיבוב  החברים של ארצ'י ארצ'י סדרת אנימציה 1990  דיבוב  צעירי בוורלי הילס פיטר, גיג  סדרת אנימציה 1990  דיבוב  בלינקי ופינקי אבא  סדרת אנימציה 1990  דיבוב  מחנה טופי רן היערן  סדרת אנימציה 1991  משחק  תופסים ראש רן  סדרת טלוויזיה 1991  משחק  לא כולל שירות בתפקיד עצמו  תוכנית טלוויזיה 1991  דיבוב  הרפתקאות דורי טייס החלל  פרובי, גנרל אמיצי, גונזי, ראש העיר, דמויות שונות  סדרת אנימציה 1991  דיבוב  האחים סופר מריו לואיג'י סדרת אנימציה 1992  דיבוב  בולי איש השלג דובי שן, בולי פאנק, בולי אבא  סדרת אנימציה 1998  משחק  מאז ועד זאפ  בתפקיד עצמו  תוכנית טלוויזיה 1998  דיבוב  האלק האיום המנהיג, דמויות שונות  סדרת אנימציה 1999  דיבוב  אגדות קסומות  דמויות שונות  סדרת אנימציה 1999  דיבוב  צבי הנינג'ה מיכלאנג'לו סדרת אנימציה 2000  משחק  טירונות בחור במסיבה  סדרת טלוויזיה 2008  משחק  נימפות בערפל בריון בביליארד  סרט קולנוע 2025  משחק  כראמל אדוארד  סדרת טלוויזיה

 חיים אישיים 

גואטה נשוי בשנית לגליה מלטסטה ואב לארבעה ילדים. 

מתגורר בשכונת למד בתל אביב.

 קישורים חיצוניים 



 עמוד תגית באתר כלכליסט המרכז כתבות ואזכורים תקשורתיים על רן גואטה
 פרופיל ביוגרפי באתר אישים הכולל נתוני קריירת משחק ודיבוב
 ריאיון עם רן גואטה בפודקאסט של כלכליסט על ניהול מוסדות תרבות ואתגרי תקופת הקורונה
 ריאיון בפודקאסט העוסק במעבר מקריירת משחק לניהול תיאטראות ציבוריים
 ריאיון וידאו עם רן גואטה העוסק בפעילות תיאטרון הקאמרי ובקשר עם הקהל
 סרטון וידאו על פעילות הקאמרי בתקופת כהונתו של רן גואטה כמנכ"ל
 ריאיון מצולם נוסף עם רן גואטה על תהליכי ניהול ופיתוח קהלים
 ריאיון עם רן גואטה בתוכנית "הדוח היומי" בערוץ רשת 13 בעמוד הרשמי של תיאטרון הקאמרי
 סרטון מעמוד וואלה תרבות לציון 75 שנה לתיאטרון הקאמרי בהשתתפות הנהלת התיאטרון

 הערות שוליים 

קטגוריה:מדבבים ישראלים
קטגוריה:מנהלי תיאטראות בישראל
קטגוריה:מנכ"לי התיאטרון הקאמרי
קטגוריה:ישראלים שנולדו ב-1974